钦定古今图书集成/方舆汇编/职方典/第1042卷 > 《忘归台铭》称四绝
## 钦定古今图书集成/方舆汇编/职方典/第1042卷 > 《忘归台铭》称四绝

头陀岩　在乌石山之麓。安文头陀尝磨石崖题云：“客至不点茶，相看淡如水；白云生谷中，稳坐浮生里。”

“崔公井　” 在乌石山。唐崔干饮之，赏其甘美，遂名。

竹林井　在仁庆坊内。旧传井有金龙隐见。宋绍圣、淳熙间，里人弗戒于火，仿佛见有扑灭之者。

榕城　三山多榕。治平四年，张伯玉守福州，编户植榕。熙宁以来，绿阴满城，暑不张盖。

经史阁　在府学内，旧九经阁。宋大观二年诏改“稽古” ，景定四年毁，咸淳二年重建。阁之下匾曰“止善堂。” 元至大二年，以止善堂为经史库，凡诗板皆贮于此。

拱极楼　在府城英达坊内，宋郑性之建。其匾理宗御书，今碑尚存。

旧闽县治　在今县治东闽都坊内。

西园　在府治西，左高而右卑，有池旧通潮，府治诸窦之水皆归焉。宋每岁二月开西园，与民游翫，至三月止。今久湮废。

乐圃　在宋提刑司内虚静堂之北，园馆连属，宣和二年更新之。庭之南有二亭，东曰“熙春” ，西曰“藏春” ，遍植荔枝，有楼曰“荔枝楼。” 左右二沼植莲其中，名曰“清逸。” 每岁二月，府开西园，提刑司亦开乐圃，各一月乃止。今悉湮没。

都仓　在府治西。旧名西坂仓，今俗呼“旧米仓巷。”

振衣亭　在县东汤院中有温泉。宋嘉祐间，郡守元绛阅《郡图》，得其名，乃濬其源，砻石为井，而环之以屋。宣和六年，修温室四，并振衣亭，非衣冠不许游也。今圮。

临河务　宋州东南美化门，古南锁巷，凡百货舟载从此入，故置务，今废。

控海楼　在水部门河口进贡厂内。正德间建，今颓塌。

水晶宫　在城西西湖上。伪闽时跨湖筑室，周回十馀里，号“水晶宫。” 每携后庭游宴，从子城复道中出。

澄澜阁　在西湖上。宋丞相赵汝愚改刱西湖楼为之。先是，子城有九楼，今皆不可考，独西湖楼遗址犹存。《水浒》：“明万历三年重建。”

颂德亭　在府城西草市都，旧名“西隐。” 相传唐郡守唐扶有惠政，民思之，乃更名“颂德。” 成化十二年，辟地新之，立石其中。

越王台　，在城南。相传越王馀善钓白龙于此，故又名钓龙台。《三山志》以为无诸受汉册，即此。全闽第一江山　石刻在南台，米芾书。

“南台” 二大字　在钓龙台上，宋赵汝愚隶。古明极、松风二堂　俱在时昇里报恩光孝寺内，今废。

战坂　在城东北十馀里。五代时，南唐兵与李仁达战于此。今荒莽中，营址犹存。

陶灶　在战坂西。闽王审知筑南北夹城，陶砖于此。时审知令砖悉印钱文，后国归吴越，人以为先兆云。

龙迹石　在兴城里。唐广德中，忽有飞龙从地出，白昼风雷骤雨，石上有遗迹焉。里人遇旱，祈祷辄应。

唐陈去疾宅　在“桂枝坊。”

虞寄宅　在遂胜里东山，名“虞公庵。”

黄璞宅　在治北黄巷

宋陆琦宅　在治东秘书巷，今讹为《篦梳巷》。陈简能宅　在县治东忠顺坊内。

许将宅　在县治东，署曰“状元坊。”

湛俞宅　在馆前

朱倬宅　在治西太平公辅坊，今枋门也。朱敏中宅　在治东朱紫坊内。

张觷宅　在永北里磕源。

郑昭先宅　在江左里洋屿，真德秀名其堂曰“亩宫。”

陈垲宅　在大义坊，今名“荣绣” ，为垲建立。陈韡宅　，在治南，今名“花园。” 陈贶宅　，在鼓山下。

蔡伯俙宅　在治东“蔡奇童巷” ，今讹“彩旗巷。” 郑湜宅　在南郊外城门山。

刘藻宅　在治北“安民巷。”

陈烈宅　在郎官巷

刘涛宅　在郎官巷。涛数世郎官，因以名巷。王益祥宅　，在衣锦坊，今世其居。

黄朴宅　在乌石山鳞次台。

郑性之宅　在耆德魁辅坊，今曰“吉庇巷。” 郑穆宅　在文儒坊巷。

陈襄宅　在八都古灵山。

林安宅　在十都屿头

潘柄宅　在瓜山下

古田县

溪山第一亭　在县北，匾朱文公书，宋淳化二年建，今废。

林用中宅　在县北隅

闽清县

仙人坐化石　在十四都。旧传张真人演法水中，坐化于巨石。旁有九龙潭，游鱼群聚其中，虽洪潦涨溢不散。

陈祥道宅　在二都钟湖山下。

长乐县

吴航头　今县水次是也。《闽中记》云：“吴王夫差乘船略地至此，故名。”

紫阳楼　在二都后澳，元应宫东。朱文公避学禁，尝寓此。

林慎思宅　在县治东筹峰山下。

陈烈宅　在二都阳下，其后徙候官郎官巷。邹异宅　在县治西宾贤里。

陈刚翁宅　在县东“翰林坊。”

连江县

筠溪钓台　在县西清河里濂湖山麓。宋侍郎李弥逊隐其间，筑台湖上，钓鱼为乐。刻石志之，旧址犹存。

李弥逊宅　在清河里濂湖上，有钓台遗迹。《罗源县》。

仙人石　在县南三里许。相传昔有仙人游此，足迹犹存。

永福县

太原石　在县治东。唐永泰初，邑令王秩满，舣舟于此。邑人留饯，夜深未归，室人题诗云：“何事潘郎重别筵，离情未断妾心悬。太原山下相思处，猿叫青山月满船。” 后县令陈武祐刻之石壁。今诗磨灭，惟“太原” 二字尚在。

陈表臣宅　在县治东

林学蒙宅　在龙门山

梁岩老宅　在县南

元王翰宅　在三都观猎山。

福清县

祭苗墩　闽王审知祈谷处，在县南隆仁里，旁有鼓楼，亦闽王筑堤障海建之。

军寨　在县西善福里石竹山下。宋初，宿重兵于此御盗。今旁村犹有名“虎屋” 者。

古屯　在县西善福里，邑人屯兵之所。

苍云亭　在灵石寺，匾“蟠桃坞” 石刻，并朱文公书。

陈灿宅　在县治西南闻读山。

郑侠宅　在县治南郑公坊。

林抟宅　在灵石山九叠峰下。